Provincianakanx Campaña de Vacuna Antirrábica ukax phuqhasiskakiniwa
Ministerio de Salud tuqin irpirinakax qhananchawayapxiwa, aka Bolivia markasanx jani anu ukhamaraki phisi uywanakax Rabia sutini jan wali usumpi ñanqhachatapxañapatakix mä Campaña de Vacuna Antirrábica ukampi phuqhaña. Uka amtawix wasuru uka kipkaraki waluruw phuqhata utjawayi. Ukanx anu ukhamaraki phisi uywanakax Vacuna ukx inakiw katuqawayapxi.
Jichhax aka Departamento de La Paz tuqit aruskasinx Servicio Departamental de Salud de La Paz tuqin irpiripa Doctor Freddy Valle yatiyawayiwa, uka pachpa Campaña de Vacunación ukax tunka phisqhani urunakampi pä tunka suyunakana aka Departamento de La Paz ukan phuqhasiñapataki utt’atatapa, kunatix wali jaya chiqanakana utanakax jikxatasitapata, ukhamat taqi anu ukatx phisi uywanakax aka Rabia sata usut jark’aqatapxañapataki.
ayr_Latn ayr_Latn ayr_Latn